นาทีทองประกันชีวิตหั่นเบี้ย30%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

คปภ.ไฟเขียว20ก.ย.14ต.ค.นี้หวังกระตุ้นออมเงินช่วงปลายปี
โพสต์ทูเดย์ — คปภ. ไฟเขียวประกันชีวิตลดเบี้ยให้ลูกค้า 30% สำหรับกรมธรรม์ทุกประเภท กระตุ้นการออมช่วงปลายปี 
นางจันทรา บูรณฤกษ์ เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย(คปภ.) ได้ออกประกาศเรื่องกำหนดอัตราเบี้ยประกันภัยสำหรับผู้เอาประกันภัยโดยตรงกับบริษัทประกันชีวิตต่ำกว่าที่ คปภ.อนุมัติไว้ได้ไม่เกิน 30% หรือให้ส่วนลดเบี้ยประกันได้สูงสุด 30% ของจำนวนเบี้ยประกันภัย สำหรับกรมธรรม์ประกันภัยทุกประเภท แต่มีเงื่อนไขว่าต้องซื้อในช่วงวันที่ 20 ก.ย. 2553 ถึงวันที่ 14 ต.ค. 2553 เท่านั้น และกรมธรรม์จะต้องมีผลคุ้มครองก่อนวันที่ 31 ธ.ค. 2553 เพื่อส่งเสริมและจูงใจให้ประชาชนได้ทำประกันภัย เพื่อสร้างหลักประกันให้ตัวเองและครอบครัวมากขึ้น 
แหล่งข่าวจาก คปภ. เปิดเผยว่า ลูกค้าที่จะได้รับส่วนลดจะต้องเป็นกรณีเดินเข้าไปซื้อประกันที่บริษัทประกันชีวิตเท่านั้น และบริษัทประกันชีวิตจะลดหรือไม่ลดเป็นความสมัครใจ คปภ.ไม่ได้บังคับ ฉะนั้นก่อนที่จะเข้าไปซื้อควรจะสอบถามก่อนว่าบริษัทประกันชีวิตใดที่ให้ส่วนลด ในส่วนของ คปภ.เพียงออกประกาศมาเพื่อเปิดทางให้บริษัทประกันชีวิตได้ใช้ทำตลาด และใช้สำหรับกรมธรรม์ที่จะขายในงานสัปดาห์ประกันภัยที่จะมีขึ้นระหว่างวันที่ 2426 ก.ย. 2553 ซึ่งขณะนี้บริษัทประกันชีวิตกำลังพิจารณาอยู่ว่าจะให้ส่วนลดหรือไม่ และจะแจ้งให้ คปภ.ทราบ เพื่อประชาสัมพันธ์ให้ประชาชนรู้ก่อนวันงาน
น.ส.พัชรา ทวีชัยวัฒนะ รองกรรมการผู้จัดการใหญ่ บริษัท อยุธยา อลิอันซ์ ซี.พี. กล่าวว่า บริษัทไม่มีนโยบายให้ส่วนลดเป็นเงิน เนื่องจากเกี่ยวข้องกับระบบที่ต้องมาทำการแยกกลุ่มลูกค้าที่ได้ส่วนลดเฉพาะช่วงเวลาดังกล่าว จึงให้เป็นของชำร่วยแทน ส่วนสินค้าที่จะนำไปขายในงานจะมีแบบ 10/3 ชำระเบี้ย 3 ปี คุ้มครอง 10 ปี เป็นสินค้าลงทุนให้ผลตอบแทนปีละ 2% และมีเงินปันผลที่ขึ้นอยู่กับผลการดำเนินงาน เมื่อครบ 12 ปี รับอีก 120% ของทุนประกัน แบบออมทรัพย์ ชำระเบี้ย 7 ปี คุ้มครอง 12 ปี ปีที่ 7 รับ 14% และเมื่อครบสัญญารับอีก 745% ของทุนประกัน และกรมธรรม์เพื่อการศึกษา
แหล่งข่าวจากบริษัท วิริยะประกันภัย เปิดเผยว่า ในงานดังกล่าวบริษัทจะนำกรมธรรม์ประกันภัยรายย่อย ทั้งประกันอัคคีภัยที่อยู่อาศัย กรมธรรม์อุบัติเหตุ โดยลูกค้า 100 คนแรก สามารถซื้อประกันภัยทรัพย์สินคุ้มครองภัยก่อการร้ายในราคา 300 บาท
ขณะที่บริษัท ไทยประกันชีวิต และบริษัท เมืองไทยประกันภัย ทางผู้บริหารมีนโยบายออกมาแล้วว่าจะให้ส่วนลด แต่เป็นเท่าไหร่ และกรมธรรม์แบบไหน อยู่ระหว่างการพิจารณา